Title: Els determinants
Course: Llengua catalana i castellana - Preparació CFGM

4. DETERMINANTS: és una categoria gramatical que acostuma a anar davant del substantiu i el concreta, perquè n'indica el gènere, el nombre, la quantitat, l'ordre..., és a dir, el determina.

Els determinants es classifiquen en set grups: els articles, els demostratius, els possessius, els numerals, els indefinits, els quantitatius i els interrogatius.

ARTICLES: indica el gènere i el nombre del substantiu.

El, la, els, les.

Els articles el, els seguits de les preposicions a, de, per es converteixen en els articles contractes al, del, pel, als, dels i pels.

DEMOSTRATIUS: indiquen la distància en l'espai i el temps. Poden indicar proximitat (aquests, aquesta, aquests, aquestes) o bé llunyania (aquell, aquella, aquells, aquelles).

POSSESSIUS: indiquen la relació de pertinença o propietat, el parentiu, etc., d'algú i d'alguna cosa respecte el nom que determinen: el meu llibre, la seva cadira.

NUMERALS: representen o expressen un nombre. Es classifiquen en cinc grups:

- Cardinals: expressen una quantitat exacta. Són invariables, a excepció d'un i dos que tenen femení (una, dues) i cent que té plural (cents, centes).

- Ordinals: assenyalen ordre. Tenen gènere i nombre: cinquè, cinquena, cinquens i cinquenes.

- Partitius: indiquen les fraccions o parts d'una unitat (mig, terça, desè, cèntim).

- Multiplicatius: expressen els múltiples (doble, triple).

- Col·lectius: indiquen quantitats diverses (parell, centenar, miler).

QUANTITATIUS: expressen una quantitat imprecisa, sense arribar a concretar-la. (molt, poc, quant, tant, bastant, gaire, massa, força, prou)

INDEFINITS: indiquen un coneixement inconcret o imprecís del substantiu. Poden ser variables en gènere i nombre (un, algun, altre, tot, qualsevol) o invariables (cap, res, gens, cada).

INTERROGATIUS I EXCLAMATIUS: quin, quina, quins, quines s'utilitzen en les oracions interrogatives (Quina hora és?, Va preguntar-me quina hora era) i en les exclamatives (Quins nervis que tinc!).